Oberta la convocatòria del concurs de disseny de cartells per a la Campanya de Promoció del Comerç Local 2020
05 de març 2020

![Imagen 1](/media/actualidad/PublishingImages/1 Políticos/C_Gloria Parra (PSOE).jpg)

L'Ajuntament de Sagunt, a través de la delegació de Comerç i Mercats, ha convocat un any més el concurs de disseny de cartells per a la Campanya de Promoció del Comerç Local 2020. El concurs consistix en l'elaboració del disseny del cartell, tant de la imatge com de l'eslògan, que després s'utilitzarà en la campanya anual organitzada per la regidoria de Comerç i Mercats. 

  

L'objectiu de la iniciativa és fomentar i dinamitzar el comerç de la ciutat, impulsant, a més, l'activitat artística entre la ciutadania. Segons la regidora de Comerç i Mercats, Gloria Parra, «cal insistir en el positiu de comprar en el comerç local i, perquè cale encara més el missatge, oferim a la ciutadania la possibilitat de participar en el disseny del cartell i guanyar uns diners».

  

El premi amb el qual obsequiarà l'Ajuntament de Sagunt al disseny guanyador és de 500 euros, i poden participar totes les persones interessades majors d’edat i, en el cas d'estar matriculats en qualsevol dels IES del municipi, aquells alumnes que tinguen, almenys, 16 anys. El termini de presentació de sol·licituds ja està obert i finalitza el pròxim 3 d'abril, inclòs.

  

Tots els interessats hauran de presentar la seua proposta segons el procediment que s'establix en les corresponents bases. Estes persones podran participar amb un màxim de dos obres cadascuna, les quals deuran presentar-se en el mateix sobre. Qualsevol tècnica és vàlida per a la realització del cartell, condicionada tan sols al fet que permeta una reproducció correcta. Als treballs presentats en suport informàtic s'haurà d'adjuntar necessàriament el cartell en paper, desplegat sobre un suport rígid (cartó, cartó ploma, xapa de fusta...). El format ha de ser vertical amb unes dimensions de 297x420 mm, on ha de figurar també el lema per a la campanya, que en tot cas haurà d'estar relacionat amb la promoció del comerç local.

  

Per a obtindre més informació, les bases del concurs ja es poden consultar en la pàgina web municipal, en el Portal del Comerciant de l'Ajuntament de Sagunt i en el tauler d'anuncis municipal.

  

​

*   [](http://www.facebook.com/sharer.php?u=https://aytosagunto.es/va/actualitat/oberta-la-convocatoria-del-concurs-de-disseny-de-cartells-per-a-la-campanya-de-promocio-del-comerc-local-2020/ "Facebook")
*   [](http://twitter.com/share?url=https://aytosagunto.es/va/actualitat/oberta-la-convocatoria-del-concurs-de-disseny-de-cartells-per-a-la-campanya-de-promocio-del-comerc-local-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/oberta-la-convocatoria-del-concurs-de-disseny-de-cartells-per-a-la-campanya-de-promocio-del-comerc-local-2020/ "Linked In")
*   [](mailto:?body=https://aytosagunto.es/va/actualitat/oberta-la-convocatoria-del-concurs-de-disseny-de-cartells-per-a-la-campanya-de-promocio-del-comerc-local-2020/)